JY LEES NOU Boer Soek 'n Vrou: Minki sê wat sy van laaste 4 vroue dink
Dit is dalk nie altyd so maklik vir 'n boer om sy plaas en die onmiddellike omgewing waarin hy tuis voel te verlaat om sy moontlike toekomstige skoonouers te gaan ontmoet nie, maar dit is presies wat die manne van die TV-reeks Boer soek 'n Vrou die week moes doen.
In die derde laaste episode van die huidige seisoen van kykNET se realiteitsreeks, Boer soek 'n Vrou, het kykers gesien hoe die boere hul plase verlaat om by hul gekose dames se ouers te gaan kuier.
Sy kan nogal dink dat dit vir hulle 'n uitdagende en senutergende ervaring kon wees, vertel die aanbieder Minki van der Westhuizen.
Die 10de seisoen van @boer_soek_n_vrou_ is goed op dreef en ons ry omtrent die land plat. Ons is halfpad deur die eerste episode se verfilming en het al oor die 15000km afgelê. Daar is regtig 'n klomp topklas boere die jaar en dit bly net 'n fees om saam met @minkivanderwesthuizen en die hele film span te werk. Volgende Sondag die 7de Mei kan julle op @kyknettv kyk wie die jaar se 10 boere is. So sit solank weer jou DSTV aan om uit te vind wie hulle is.
A post shared by Stephanus Rabie (@faano1) on Apr 26, 2017 at 8:44am PDT
"Veral omdat van hulle van klein plekkies af kom en nie dikwels in situasies beland waar hulle skielik saam met 'n groot groep vreemdelinge moet kuier nie."
Tog het al die boere voor die tyd aan haar gesê dat hulle baie daarna uitsien om hul dames se familie en vriende te ontmoet.
Net soos die kykers het sy ook nie voor die tyd geweet wie die boere se finale keuses gaan wees en wat om te verwag nie. Sy het ook nie haar eie persoonlike voorkeur en keuses gehad nie, want sy was "mal oor al die dames en boere".
"Ek het aanklank by almal gevind," vertel Minki. "Ek wil net hê dat hulle almal uiteindelik liefde sal vind, maak nie saak of dit nou binne of buite die TV-program is nie."
Die haas is uit die hoed en die 10 boere vir hierdie jaar se @boer_soek_n_vrou_ is bekend. Meisies ek kan eerlikwaar sê hierdie ouens is goud werd en manne hierdie tannie is 'n boervrou of note! So gaan besoek @kyknettv se webwerf en skryf dadelik die brief vir die een wat jou oog gevang het.
A post shared by Stephanus Rabie (@faano1) on May 8, 2017 at 1:21am PDT
In die huidige reeks was al die deelnemers baie openlik en duidelik oor wat hulle in 'n toekomstige lewensmaat wil hê.
"Dit wys jou dat almal ingeskryf het vir die regte redes en dit baie ernstig opvat," sê Minki.
En haar mening oor die vier oorblywende meisies?
"Helene is baie selfversekerd, Bianca het 'n warm persoonlikheid, Corné weet wat sy wil hê in die lewe en Marilyn is baie selfstandig," beskryf Minki hulle.
Hoekom skaterlag #BoerSoeknVrou se @minkivanderwesthuizen? Vir die #boereblapse, natuurlik! ?????? Volg die skakel in ons bio en lag saam! #GroterBeterBoer
A post shared by kykNET (@kyknettv) on Oct 17, 2017 at 11:00pm PDT
Nadat die potensiële skoonouers ontmoet is, is dit tyd vir die boere om hul dames op 'n vakansie te neem om te sien of daardie aanvanklike vonk steeds daar is.
Kykers kan volgende Donderdag (18 Januarie) sien of dit wel die geval sal wees en daarmee saam loop die tiende seisoen van Boer Soek 'n Vrou op 25 Januarie tot 'n einde.